
అల్లు అర్జున్ కథానాయకుడిగా రూపొందుతోన్న ‘నా పేరు సూర్య.. నా ఇల్లు ఇండియా’ చిత్రం రెగ్యులర్ షూటింగ్ బుధవారం హైదరాబాద్లో ప్రారంభమైంది. ‘కిక్’, ‘టెంపర్’, ‘రేసుగుర్రం’ వంటి హిట్ సినిమాల కథకుడు వక్కంతం వంశీ దర్శకుడిగా పరిచయమవుతున్న ఈ చిత్రాన్ని రామలక్ష్మీ సినీ క్రియేషన్స్ పతాకంపై లగడపాటి శిరీషా శ్రీధర్ నిర్మిస్తున్నారు. నాగబాబు సమర్పిస్తుండగా, బన్నీ వాసు సహ నిర్మాతగా వ్యవహరిస్తున్నారు. అను ఇమ్యాన్యుయేల్ నాయిక. సీనియర్ అర్జున్ కీలక పాత్రలో, శరత్కుమార్ విలన్ పాత్రలో కనిపించనున్నారు. బాలీవుడ్లో పేరు పొందిన సంగీత దర్శక ద్వయం విశాల్-శేఖర్ ఈ చిత్రానికి పని చేస్తున్నారు. 2018 ఏప్రిల్ 27న చిత్రాన్ని విడుదల చేస్తామని నిర్మాత లగడపాటి శ్రీధర్ తెలిపారు. ‘‘వరుస బ్లాక్బస్టర్స్ అందుకొని టాప్ ఫామ్లో ఉన్న అల్లు అర్జున్ మా బేనర్లో నటిస్తున్నందుకు ఆనందంగా ఉంది. బన్ని ఎనర్జీకి తగ్గట్లుగా చేసిన ఈ కథలో కమర్షియల్ అంశాలన్నీ ఉంటాయి. భారతదేశం గర్వించదగ్గ నటీనటులు, టెక్నీషియన్ల బృందంతో గ్రాండియర్గా ఈ చిత్రాన్ని నిర్మిస్తున్నాం’’ అని ఆయన చెప్పారు. రామ్-లక్ష్మణ్ ఫైట్ మాస్టర్లుగా పనిచేస్తున్న ఈ చిత్రానికి పాటలు: రామజోగయ్యశాస్త్రి, ఛాయాగ్రహణం: రాజీవ్ రవి, కూర్పు: కోటగిరి వెంకటేశ్వరరావు, ప్రొడక్షన్ డిజైనర్: రాజీవన్.

allu arjun kathaanaayakudigaa roopondutoonna ‘naa paeru suurya.. naa illu india’ chitram regular shooting budhavaaram hyderabadlo praarambhamaindi. ‘kik’, ‘temper’, ‘resugurram’ vanti hit cinimala kathakudu vakkantam vamshee darsakudigaa parichayamavutunna ee chitraanni ramalakshmi cinee criations pataakampai lagadapati shirisha shreedhar nirmistunnaaru. nagababu samarpistundagaa, bannee vaasu saha nirmaatagaa vyavaharistunnaaru. anu imanuele naayika. seanier arjun keelaka paatralo, saratkumar vilan paatralo kanipinchanunnaaru. balivudlo paeru pondina sangeeta darsaka dvayam visal-shekhar ee chitraaniki pani chestunnaru. 2018 epril 27na chitraanni vidudala chestamani nirmaata lagadapati shreedhar telipaaru. ‘‘varusa blackbusters andukoni tap faamlo unna allu arjun maa benarlo natistunnanduku aanandamgaa undi. banni enarjeeki taggatlugaa chesina ee kathalo comersial amsaalannii untaayi. bharatadesam garvinchadagga nateenatulu, techneasianla brundamtho grandiarga ee chitraanni nirmistunnam’’ ani aayana cheppaaru. ram-lakshman fiet masterluga panichestunna ee chitraaniki paatalu: ramajogayyasastri, chayagrahanam: rajiv ravi, kuurpu: kotagiri venkateswararao, production desiner: rajivan.